[{"text_idx": "#000000", "text": "Komitatano de UEA demisias proteste"}, {"text_idx": "#000001", "text": "Marc Konijnenberg, komitatano A por Nederlando, anoncis sian demision el la komitato de UEA. En sia demisia letero li protestas kontrau\u0306 la nuligo de la pensia arang\u0302o de la oficistoj de UEA kaj la pasiveco de la komitatanoj, ec\u0302 kiam la estraro ignoras la decidojn de la komitato."}, {"text_idx": "#000002", "text": "En la lasta tago de la pasinta jaro la komitato de UEA sens\u0302ang\u0302e aprobis la bug\u0302eton, kiun g\u0302i en au\u0306gusto rifuzis aprobi, postulante ke la estraro g\u0302in reviziu. La decido signifas interalie, ke estas nuligita la pensia arang\u0302o de la oficistoj de la asocio. Tion ne povis akcepti Mark Konijnenberg, kiu la 9-an de januaro anoncis sian demision el la komitato."}, {"text_idx": "#000003", "text": "\u2013 Kun bedau\u0306ro mi konstatis ke la komitato de UEA enhavas grandparte silentan \u201ds\u0302afaron\u201d, kiu iele-trapele voc\u0302donas c\u0302u favore c\u0302u malfavore la proponojn, li skribas en sia demisia letero al la komitato."}, {"text_idx": "#000004", "text": "Kiel la c\u0302efan kialon de sia decido li mencias la manieron en kiu estis pritraktita la bug\u0302eto de la asocio por la jaro 2021. Libera Folio raportis pri la temo en pluraj artikoloj. La c\u0302efa malkonsento pri la bug\u0302eto de 2021 lau\u0306 li temis pri la pensia arang\u0302o por la restantaj kvar oficistoj en la Centra Oficejo. Nuligante la pensian programon, UEA lau\u0306 li neglaktas siajn devojn kiel serioza labordonanto."}, {"text_idx": "#000007", "text": "\u2013 Pro precize la kialoj, kiujn vi mencias, mi mem kaj du aliaj Komitatanoj voc\u0302donis kontrau\u0306 la bug\u0302eto. Vi ne voc\u0302donis. Mi aldonis argumenton, ke por plibonigi la financojn de UEA, plej grave estas firmigi la fidon de la Esperantistaro al la Asocio, kaj la menciita artikolo same kiel via decido forlasi la Komitaton pruvas, ke la bug\u0302eta decido pri pensioj ne iras en tiun direkton. Mi dau\u0306re opinias, ke tiu bug\u0302eta decido damag\u0302os la financan situacion de UEA, tion mi ja diris dum la koncerna diskuto, sed la protokolinto (malgrau\u0306 insisto) rifuzis ec\u0302 protokoli tiun c\u0302i opinion, c\u0302ar c\u0302iuokaze la decido estis jam farita antau\u0306 la diskuto."}, {"text_idx": "#000008", "text": "Marc Konijnenberg respondis, ke li ja voc\u0302donis, sed evidente la voc\u0302o ne estis g\u0302uste registrita:"}, {"text_idx": "#000009", "text": "\u2013 Mi ne zorge kontrolis c\u0302u mi ricevis la konfirman retpos\u0302tmesag\u0302on, simile kiel okazis c\u0302e almenau\u0306 du aliaj komitatanoj. Kulpas mi. Sukcesa voc\u0302dono tamen ne s\u0302ang\u0302intus la rezulton."}, {"text_idx": "#000010", "text": "Komitatano Guy Matte opiniis, ke estas neg\u0302entile nomi la komitatanojn \u201ds\u0302afoj\u201d, kaj diris, ke li voc\u0302donis por la bug\u0302etpropono post serioza pripensado."}, {"text_idx": "#000012", "text": "Simile argumentis komitatano Renato Corsetti:"}, {"text_idx": "#000013", "text": "\u2013 La situacio de UEA estas tia, ke ne plu eblas havi pensiajn arang\u0302ojn por la oficistoj. Estas miraklo, se oni sukcesos savi UEA-n. Vi pravas, ke nek la estraro nek la g\u0302enerala direktoro informis pri interparolo kun la oficistoj, sed kiel mi diris UEA faris sian eblon por ke la nunaj oficistoj estu kontentaj. Pri la estonteco ne estos pensiaj arang\u0302oj, sed mi estos kontenta, se entute estos oficistoj, kaj ne nur volontuloj."}, {"text_idx": "#000015", "text": "\u2013 Guy Matte pravigas sian voc\u0302donadon per \u201dbankroto\u201d de UEA. En tiu aserto mankas c\u0302iuj proporcioj, c\u0302ar la pensia arang\u0302o temus sume pri 6 000-9 000 eu\u0306roj, depende de la nivelo de la arang\u0302o. Tio estas c\u0302io krom bankrotiga."}, {"text_idx": "#000016", "text": "Lau\u0306 Buller, kiu voc\u0302donis kontrau\u0306 la bug\u0302eta propono, la nuligo de la pensia arang\u0302o estas neakceptebla decido:"}, {"text_idx": "#000017", "text": "\u2013 Por mi, kiel funkciulo de UEA kaj en politiko, la defendo de la rajtoj de dungitoj estis kaj restas unuarange grava kaj gvida principo. Ke oni tretas kaj malrespektas tion en la nuna UEA, evidente reflektas la socian pensadon de tiuj, kiuj pretas tion akcepti. Alie ili ne agas honeste, kio estas morale ne malpli neakceptebla."}, {"text_idx": "#000018", "text": "Pluraj komitatanoj nomis Marc Konijnenberg unu el la plej valoraj anoj, kaj pledis, ke li tamen restu en la komitato. Li tamen restis c\u0302e sia decido."}, {"text_idx": "#000019", "text": "Responde al demando de Libera Folio li diris, ke kontribuis al lia decido ankau\u0306 aliaj faktoroj:"}, {"text_idx": "#000022", "text": "\u2013 Por ekscii ke la komitato kaj estraro de UEA ofte estas sendirektaj sufic\u0302as legi la komitatan liston, kvankam ja ankau\u0306 okazis sukcesoj kiel la Virtuala Kongreso \u2013 por la rolo kiun li ludis en g\u0302i, Fernando Maia Jr. tutprave elektig\u0302is kiel la Esperantisto de la Jaro. La estonteco de UEA estas en la manoj de g\u0302ia gvidantaro, kaj restas espero por la Asocio se g\u0302iaj gvidantoj povas reveni al la radikaj ekzistokialoj de UEA."}, {"text_idx": "#000026", "text": "Vicprezidanto de ISAE: \u201dLa angla venkis\u201d"}, {"text_idx": "#000027", "text": "Eta precizigo: en sia unua kontribuo en la komitata forumo Marko asertas, ke \"Samkiel c\u0302iuj respektindaj labordonantoj en Nederlando, UEA havis pensiprogramon por siaj oficistoj\". Tio donas la impreson, ke la respektinda labordonanto UEA c\u0302iam havis tian pensiprogramon. Ne estas tiel: malnovaj oficistoj nek g\u0302uis nek g\u0302uas nek g\u0302uos pensiprogramon, c\u0302ar tian programon oni enkondukis (korektu min lau\u0306necese) nur en 1999. Tiu c\u0302i precizigo celas nur g\u0302uste tion: precizigi. G\u0302i ne verdiktas pri la (mal)pravo, (mal)justo kaj (mal)g\u0302usto (mal)havi pensiprogramon."}, {"text_idx": "#000028", "text": "Mi pensis, ke ekde la mezo de la 1990-al, sed mi povas erari."}, {"text_idx": "#000029", "text": "Corsetti: \"Mi estos kontenta, se entute estos oficistoj, kaj ne nur volontuloj\"."}, {"text_idx": "#000030", "text": "Pardonu!? Corsetti jam de jardekoj volas detrui la CO kaj forigi c\u0302iujn oficistojn (kompreneble kun la nobla celo s\u0302pari monon elspezotan por liaj ideoj pri disvastigo de Esperanto, kvankam malklaras, kiu produktos la servojn naskontajn tiun monon), do li evidente g\u0302ojegos, se lia revo plenumig\u0302os kaj finfine forvaporig\u0302os tiuj damnaj vampire sangosuc\u0302aj kaj vore monavidaj oficistoj kaj ilin anstatau\u0306os malmultekostaj volontuloj. Se ne paroli pri la definitiva \"liberig\u0302o\" (lia propra vorto) i.a. de la libroservo kaj la biblioteko."}, {"text_idx": "#000031", "text": "Kaj li nun hipokrite montras sin kvazau\u0306 zorgema kaj kontenta pri la ebla eblo teni oficistojn!? Oni ne povas ne skui la kapon."}, {"text_idx": "#000032", "text": "Li proponis movi la oficejon al pli malmutekosta lando, ne detrui g\u0302in. Se oni estus farinta tion pli frue, eble nun ne mankus la mono por pagi la pensioj de la oficistoj."}, {"text_idx": "#000033", "text": "Marc apartenas al tiuj relative malmultaj aktivuloj de UEA, kiuj estas morale kaj idee plej klaraj kaj fidindaj. Mi ne miras, ke fronte al la patologio en la asocio tiu brava junulo staras nes\u0302anceleble c\u0302e la flanko de la malpli povaj."}, {"text_idx": "#000034", "text": "Mi ja persone spertis liajn plej klarajn kaj fidindajn moralojn kiam li dissemis pri mi falsajn kalumniajn klac\u0302ojn ke mi \"estus antisemito.\""}, {"text_idx": "#000035", "text": "Aserto sen fonto, ligilo, pruvo. Sekve neglektinda \u00bbkomento\u00ab, kiu pri la temo tute ne gravas."}, {"text_idx": "#000036", "text": "S\u0302ajnas al mi ke vi ne komprenas la koncepton de persona sperto \ud83e\udd23"}, {"text_idx": "#000039", "text": "Ne parolu al mi pri estonteco, vi mem vivas en la estinteco."}, {"text_idx": "#000041", "text": "Mi pensas ke li parolas la katalunan."}, {"text_idx": "#000042", "text": "\"la pensia arang\u0302o por la restantaj kvar oficistoj en la Centra Oficejo\". Hm! Kiuj estas la kvar oficistoj en la Centra Oficejo? Se kredi la informojn aperantajn diversloke, la direktoro ne laboras en la CO. Krome, c\u0302u estas certeco ke li vere ne havas pensiarang\u0302on (au\u0306 ion similan kas\u0302itan sub alia nomo) c\u0302e UEA? Kial kredi la deklarojn de la estraro, kiu obstine rifuzas dungi eksteran revizoron?"}, {"text_idx": "#000043", "text": "C\u0302iam la samaj iluzioj! Estis sufic\u0302e da tempo (50 jaroj?) por UEA rekoni la realecon, sed la komitatanoj dormis kaj la estraro havis evidente aliajn celojn. Kaj la junuloj (se vi pensas pri tejo) nur sekvas la erarajn vojon de siaj prapatroj (kaj -patrinoj kompreneble). Kie diable estus signo de espero?"}, {"text_idx": "#000044", "text": "Alie ol s-ano Guy Matte mi opinias, ke la esprimo \u00bbs\u0302afaro\u00ab estas ec\u0302 tre(!) g\u0302entila eu\u0306femismo por eviti pli akran vorton. Almenau\u0306 koncerne kelkajn komitatanojn. Mi ne scias, c\u0302u la pas\u0302o de s-ano Marc Konijnenberg estas la plej bona inter la eblaj; sed mi akceptas g\u0302in. Certe li bone pripensis la aferon."}, {"text_idx": "#000046", "text": "S-ano Renato Corsetti estis provinta jam pli frue sian mankantan respekton pri la oficistoj de la Centra Oficejo. Dankon al s-ano Osmo Buller pro sia laborado; sed li tute pravas, ke oni ekkonu la premisojn."}, {"text_idx": "#000047", "text": "Chio chi vere deprimas min , chiam nur negativaj novajhoj \u2013 nenia espero -por Esperantoj !"}, {"text_idx": "#000048", "text": "\u00bbtion mi ja diris dum la koncerna diskuto, sed la protokolinto (malgrau\u0306 insisto) rifuzis ec\u0302 protokoli tiun c\u0302i opinion\u00ab"}, {"text_idx": "#000049", "text": "\u00bbFranc\u0327ois Lo Jacomo... miris, kial Marc Konijnenberg ne voc\u0302donis kontrau\u0306 la bug\u0302etpropono\u00ab ... \u00bbMarc Konijnenberg respondis, ke li ja voc\u0302donis, sed evidente la voc\u0302o ne estis g\u0302uste registrita\u00ab"}]